cyanic-selkie/wikianc huggingface dataset:
Vaanilan sanatorio
Hoidot ja taudit
Vaanilan parantolassa tarjottiin hoitotapoina aurinko-ja ilmakylpyjä, kylmävesihoitoja, hyrykaappia, lämpimiä kylpyjä, sekä esimerkiksi hiilihappo-, suola-, männynhavu-, fluinol-, mallas-, kli- ja mentholkylpyjä. Kylpyhoitojen lisäksi tarjontaan kuului kuumailmahoitoja, termoforhoitoa hieronnan ja sähkön kanssa, inhalaatiohoitoja keuho-, kurkku-, ja nielukattaria varten, sekä erityisiä dieettejä diabeteksen ja ruoansulatussairauksien hoitoon. Myös sähköä käytettiin hoitokeinona "heikkohermoisten" hoidossa.
Hernando Velásquez Lotero
Velásquez Lotero sai 27. huhtikuuta 1973 nimityksen Facatativán hiippakunnan piispaksi, jona hän toimi, kunnes erosi tehtävistään 18. toukokuuta 1985.
Juho Heikki Luoma
Juho Heikki Luoma (4. helmikuuta 1840 Kuusamo – 30. marraskuuta 1887 Kuusamo) oli suomalainen lukkari, maanviljelijä ja valtiopäivämies.
Luoman vanhemmat olivat Jooseppi Mursu ja Greta Maria Säkkinen ja puoliso Kaisa Greta Korvela. Luoma muutti Ouluun 18-vuotiaana ja astui sotapalvelukseen. Kuusamoon hän palasi aliupseerina kymmenen vuoden päästä ja hänet valittiin siellä vuonna 1868 lukkariksi. Luoma tuli samana vuonna perustetun Kuusamon kunnan kunnallislautakunnan varaesimieheksi. Myöhemmin hän toimi muun muassa kunnallislautakunnan esimiehenä ja kunnan- ja köyhäinkassanhoitajana, usean vuoden ajan Oulun ja Kuusamon välillä postinkantajana ja kirkkoneuvoston jäsenenä aina kuolemaansa saakka. Luoma oli talonpoikaissäädyssä Kemin tuomiokunnan edustaja valtiopäivillä 1882 ja 1885. Hän oli molemmilla kerroilla yleisen valitusvaliokunnan jäsen. Luoman valtiopäiväaloitteet koskivat muun muassa koulujen perustamista, opettajien palkkaa, suomen kielen asemaa, lääkäripalveluja, tieyhteyksiä, isonjaon toteuttamista Kuusamossa sekä Iijoen perkaamista uittoa varten. Viinan valmistusta ja myyntiä hän halusi rajoitettavan.
DikDek – Painajainen majatalossa
DikDek – Painajainen majatalossa on loppuvuodesta 2021 C More -suoratoistopalvelussa julkaistu seitsemänosainen suomalainen komediasarja. Sarjan on ohjannut Rike Jokela ja sen pääkäsikirjoittajana toimi Mike Pohjola. DikDek – Painajainen majatalossa perustuu Juha Vuorisen vuosina 2006–2009 julkaistun Dik Dek -kirjasarjan hahmoihin.
Sarja kertoo työnsä yksityisetsivänä lopettavasta Tapsa Mäkilästä, joka ryhtyy avovaimonsa Annan kanssa pitämään ränsistynyttä majataloa.
Julia Gutiérrez Caba
thumb|Julia Gutiérrez Caba vuonna 2011. Julia Gutiérrez Caba (s. 20. lokakuuta 1934 Madrid) on espanjalainen näyttelijä, joka on työskennellyt sekä elokuva-, televisio- että teatteriproduktioissa. Hänen äitinsä Irene Caba Alba, veljensä Emilio Gutiérrez Caba ja siskonsa Irene Gutiérrez Caba ovat myös tunnettuja näyttelijöitä.
Gutiérrez Caba palkittiin vuonna 2001 parhaan naissivuosan Goyalla roolistaan elokuvassa You're the One (Una historia de entonces) (2000) ja vuonna 1998 hän oli ehdolla parhaan naispääosan kategoriassa roolistaan elokuvassa El color de las nubes (1997). Televisiosta Gutiérrez Caba tunnetaan parhaiten Serranon perheen Carmenina.
Hermione Granger
Hermione opiskelee Tylypahkan noitien ja velhojen koulussa. Hän on jästisyntyinen. Hermionen ystäviä ovat Harry Potter ja Ron Weasley. Hänen vanhempansa ovat ammatiltaan hammaslääkäreitä. Hän on perheen ainoa lapsi. Lisäksi Hermione omistaa Koukkujalka-nimisen sekarotuisen kissan, jonka toinen vanhempi on gäätä.
Hermione on vuosikurssinsa vanhin ja kaikin puolin viisain oppilas. Koska Tylypahkassa aloitetaan koulu 1. syyskuuta, Hermione olisi ollut liian nuori Harryä ja Ronia ylemmälle luokalle, joten hän aloitti koulun hieman ennen kuin täytti 12. Tylypahkassa opiskeleminen aloitetaan yleensä 11-vuotiaana.
Ulkonäkö
Hermionella on tuuheat, pörröttävät vaaleanruskeat hiukset ja kastanjanruskeat silmät. Hänellä on selkä hieman kumarassa johtuen painavien kirjojen kantamisesta. Hermionen yleisimmät vaatteet ovat koulupuku ja vapaa-ajan asuna farkut ja paita. Kirjasarjan alussa hänellä on melko isot etuhampaat, mutta teoksessa Harry Potter ja liekehtivä pikari Matami Pomfrey taikoi ne tavallisen kokoisiksi.
Elämä
Hermione Granger on kasvanut jästivanhempiensa luona tietämättä olevansa noita. Täyttäessään 11 vuotta hänelle selviää, että hän on noita ja hänet on kutsuttu opiskelemaan Albus Dumbledoren johtamaan velhokoulu Tylypahkaan. Heti ensimmäisenä vuotenaan hän tutustuu Harry Potteriin, joka on yksi velhomaailman tunnetuimmista henkilöistä, vaikka on itse saanut tietää velhoudestaan vasta samaan aikaan kuin Hermione. Hermionesta tulee toinen Harryn parhaista ystävistä Ron Weasleyn kanssa. Aluksi Hermione ei ollut heidän ystävänsä lähinnä siksi, koska Ron inhosi hänen kaikkitietävyyttään. Kun Harry ja Ron pelastavat hänet vuorenpeikon kynsistä ja Hermione auttaa vastapalvelukseksi heitä sen jälkeen joutumasta hankaluuksiin opettajien kanssa kyseisen tapauksen takia, heistä tulee kirjasarjan tunnettu ystävyyskolmikko. Ginny Weasleytä lukuun ottamatta Hermionen seurassa ei liiemmin esiinny muita tyttöjä hänen ystävinään, vaan hän on pääasiallisesti koko ajan vain Harryn ja Ronin kanssa.
Australian avoin tennisturnaus 2019
Ensimmäisen kerran turnauksen historiassa ottelun viimeinen erä ratkottiin tiebreakissä. Tilanteen ollessa 6–6 alkoi tiebreak, jonka voitto vaati 10 pistettä ja vähintään kahden pisteen eron vastustajaan.
Hermione Granger
Elämä
Hermione on luonteeltaan ahkera ja innokas opiskelija. Hän osoittautuu hyvin pian yhdeksi taitavimmista noidista, joita koulussa opiskelee. Hermione tuntuu osaavan oppikirjat ulkoa jo ennen kuin muut ovat edes avanneet niitä ja oppii loitsut nopeasti. Hän onkin vuosikurssinsa paras oppilas ja yksi koulun parhaita. Vaikka hänen tietämystään myös ihaillaan, jotkut pitävät häntä lähinnä ärsyttävänä ja kaikkitietävänä tyttönä, joka yrittää päteä jokaisen tilaisuuden tullen. Tästä syystä häntä pidetään usein kunnianhimoisena, vaikkei hän ehkä tarkoituksella ole sitä, eikä hän ole itseriittoinen kuten esimerkiksi Ronin isoveli Percy Weasley. Teoksessa Harry Potter ja Azkabanin vanki Hermionen opiskellessa kolmannella luokalla hänen tiedonhalunsa on niin suuri, että hän joutuu kääntämään aikaa ja elämään saman tunnin kahteen kertaan päästäkseen kaikille haluamilleen oppitunneille. Hermionella on kuitenkin hänen älykkyydestään ja kirjaviisaudestaan huolimatta myös tunneälyä. Hän on hyvä kuuntelemaan ja on empaattinen toisia kohtaan. Silloin kun hän ei jaksa tiettyyn pisteeseen asti enää kritisoida tai nuhdella Harryn ja Ronin tapoja toimia, esimerkiksi koulutehtävien teossa, hän auttaa heitä avuliaasti.
Kun teoksessa Harry Potter ja liekehtivä pikari Hermione saa tietää kotitonttujen asemasta Tylypahkassa, hän perustaa heti vimmoissaan S.Y.L.K.Y-nimisen yhdistyksen (Samat Yhteiset Lait Kotitontuille -Yhdistys), jossa hän yrittää lannistumatta vaikuttaa kotitonttujen oikeuksiin: esimerkiksi siihen, että he saisivat palkkaa työstä. Harryä ja Ronia ei kovinkaan innosta antaa vastakaikua Hermionen aktiviteetille, sillä se vaikuttaa heistä täysin toivottomalta.
Hermione valitaan viidentenä kouluvuotenaan teoksessa Harry Potter ja Feeniksin kilta tupansa valvojaoppilaaksi.
Hermionen ystävyys on usein osoittautunut Harry Potterille kultaakin arvokkaammaksi ja Harry mainitseekin teoksessa Harry Potter ja kuoleman varjelukset, että Hermione on kuin sisko hänelle. Hermionen hyvä tiedonhakutaito on auttanut ystävykset monesta pulasta. Kuudentena opiskeluvuotenaan teoksessa Harry Potter ja puoliverinen prinssi Harry ja Ron järkyttyvät, kun Hermione ei löydäkään selitystä oudolle Hirnyrkki-sanalle. Hermionen järkytys tuntuu olevan vieläkin suurempi, sillä koulun kirjasto ei ole kuin kerran aikaisemmin pettänyt hänen luottamuksensa. Harry ja Ron eivät aina noudata tai usko Hermionen neuvoja, koska he eivät aina jaksa kuunnella hänen iänikuista, " tärkeilevää nalkutustaan", minkä takia he useimmiten joutuvatkin ikävyyksiin.
Mitä Hermionen rakkauselämään tulee, hän tutustuu neljäntenä kouluvuotenaan kuuluisaan bulgarialaiseen huispaajaan Viktor Krumiin. Romaanissa Harry Potter ja puoliverinen prinssi vuorostaan Hermione joutuu seuraamaan mustasukkaisena vierestä, kun Ron alkaa seurustella Lavender Brownin kanssa. Kostoksi Ronille, neuvokas Hermione alkaa tapailla Cormac McLaggenia. Heidän yhteinen aikansa jää lyhyeksi, kun Hermione tajuaa, ettei voi kostaa toisen ihmisen kustannuksella. Hermione on myös aikoinaan ollut ihastunut pimeyden voimilta suojautumisen opettajaan Gilderoy Lockhartiin, vaikkei hän sitä myöntänytkään. Hermione alkaa seurustella Ronin kanssa Tylypahkan lopputaistelun jälkeen.
Harry Potter ja kuoleman varjelukset
Hermione on korvaamaton apu ystävilleen muun muassa kehitellessään keinoja, joilla ympäri maan matkustaminen tulee kolmikolle helpommaksi ja pelastaessaan Ronin verenhukalta. Hermione käy myös Harryn kanssa tämän vanhempien haudalla ja auttaa tätä pelastumaan Voldemortin Nagini-käärmeen hyökkäykseltä. Harryn, Ronin ja Hermionen jäädessä kuolonsyöjien käsiin nämä kiduttavat Hermionea, mutta hän pääsee pakenemaan.
Ennen Tylypahkan taistelun alkua, kun Harryn tie eroaa hetkeksi Ronista ja Hermionesta, kaksikko lähtee salaisuuksien kammioon etsimään basiliskin hampaita, joilla voi tuhota hirnyrkin. Vaikka idea oli kokonaan Ronin, hän antoi Hermionelle kunnian tuhota Puuskupuhin kupin, joka oli ollut heidän hallussaan jo jonkin aikaa. Ratkaisevan, Tylypahkassa käytävän taistelun hetkillä Hermione ja Ron suutelevat, kun Ron lopulta ymmärtää Hermionen kannan kotitonttujen suhteen ja myös tarkoittaa sitä. Voldemortin kukistumisen jälkeen Hermione oli ainoa, joka suoritti seitsemännen vuosikurssinsa loppuun Harryn, Ronin ja Nevillen mentyä Kingsleyn järjestämään aurorikoulutukseen.
Epilogikappaleessa kerrotaan, että yhdeksäntoista vuotta myöhemmin Hermione ja Ron ovat naimisissa, ja heillä on kaksi lasta, Rose ja Hugo. Hermione ja Ron ovat Harryn pojan James Siriuksen kummeja. J.K.Rowling on myös kertonut, että Hermione työskentelee taikaministeriössä taikalainvartijaosastolla. Myöhemmin Harry Potter ja kirottu lapsi -näytelmässä paljastetaan, että Hermionesta tulee uusi taikaministeri Kingsley Kahlesalvan jäätyä eläkkeelle vuonna 2019.
Vuonna 2014 kirjailija J.K.Rowling arveli haastattelussa, että hän oli päättänyt Ronin ja Hermionen avioliitosta liian varhaisessa vaiheessa ja pitänyt liian lujasti kiinni tästä ratkaisustaan.
Vaihtoehtoinen aikajana
Kun Harryn poika Albus ja Dracon poika Scorpius yrittävät ajankääntäjällä estää Cedric Diggoryn kuoleman, he luovat aikajanan, jossa Hermionesta on tullut taikaministerin sijaan pimeyden voimilta suojautumisen opettaja. Hermione ja Ron eivät koskaan rakastuneet toisiinsa eivätkä mennet keskenään naimisiin, jolloin Rose ja Hugo eivät koskaan syntyneet. Hermionesta oli tämän seurauksena tullut ilkeä ja katkeroitunut. Albus sai kokea tämän, kun Hermione otti häneltä pois yli 80 pistettä oppitunnilla. Myöhemmin Ron keskustelee Hermionen kanssa siitä, että Albuksen aiemmin kertomat väitteet heidän suhteestaan olivat tyhmiä ja että heidän tulisi jatkossa olla vain ystäviä. Myöhemmin toisessa aikajanassa Hermione on Ronin ohella ainoa elossa oleva Albuksen kaartin jäsen Voldemortin hallitsemassa maailmassa. Hermione ja Ron hämmästyvät, kun Scorpius kertoo heidän olevan naimisissa oikeassa aikajanassa ja että heillä on lapsia. Hermione auttaa Scorpiusta kumoamaan ajankääntäjällä ensimmäisen koetuksen tapahtumat ja palattuaan takaisin ankeuttajat hyökkäävät heidän kimppuunsa ja Hermione ja Ron suutelevat ennen kuin ankeuttajat antavat heille ankeuttajan suudelman. Scorpius onnistuu ajankääntäjällä peruuttamaan toisen koetuksen tapahtumat ja palauttamaan normaalin aikajanan, jossa Hermione on taikaministeri ja naimisissa Ronin kanssa.
Aiheesta muualla
Figuren der Harry-Potter-Romane
Laitaatsillan taistelu
Laitaatsillan taistelu oli yksi Kustaa III:n sodan taisteluista Venäjän ja Ruotsin välillä. Se käytiin Savonlinnassa 7. lokakuuta 1789.
Rantasalmella Parkumäen taistelussa 21. heinäkuuta 1789 tappion kokeneet venäläisjoukot vetäytyivät Savonlinnan länsipuolella sijaitsevaan Laitaatsalmeen. Venäläiset ryhmittyivät asemiin salmen itärannalle. Ruotsin joukot seurasivat perässä ja jäivät asemiin salmen länsirannalle.
7.10.1789 venäläiset tekivät yllätyshyökkäyksen ja nousivat maihin pohjoisesta Haapavedeltä. He onnistuivat valtaamaan siellä olleen suomalaisten tykkipatterin. Aluksi ruotsalais-suomalaiset joukot joutuivat perääntymään, mutta apuvoimia saatuaan ne kävivät vastahyökkäykseen ja saivat kiivaissa lähitaisteluissa pakotettua venäläiset perääntymään takaisin salmen itäpuolelle.
Venäjän tappiot taistelussa olivat noin 200 miestä. Ruotsalais-suomalaisten tappiot olivat 14 kaatunutta ja 33 haavoittunutta. Lisäksi kolme joutui vangiksi.
Laitaatsalmen itäpuolella, valtatien 14 eteläpuolisella kalliolla, on säilynyt osa venäläisten pääpatterista. Heidän kanuunansa olivat noin metrin korkuisen ja pari metriä leveän maavallin suojissa. Ensimmäisen maailmansodan aikaan tehtiin linnoitustöitä, joiden yhteydessä vallin taakse kaivettiin taisteluhaudan pätkiä.
Patterin itäpuolella olleessa lahdenpoukamassa venäläiset tekivät tykkiveneitä, ja siellä oli myös niiden laituri. Nykyisin lahdelma on tosin jäänyt melkein kokonaan rata- ja tiepenkereiden alle.
Vuonna 1975 taistelupaikalle – vain parin kilometrin päähän Savonlinnan keskustasta – rakennettiin muistomerkki, joka kuvaa 1700-luvun tykkiasemaa. Muistomerkki sijaitsee suomalaisten pääpatterin paikalla valtatien 14 ja siltä Pihlajaniemeen kääntyvän tien välissä.
Luis Gabriel Romero Franco
Romero Franco nimitettiin 15. huhtikuuta 1986 Facatativán hiippakunnan piispaksi, jona hän toimi, kunnes jäi eläkkeelle 13. marraskuuta 2010.
Uusimaa (täsmennyssivu)
Katso myös
Aihepiiriin liittyvät läheisesti myös:
Dramma giocoso
Dramma giocoso on 1700-luvun puolivälissä kehittynyt italialainen koomisen oopperan tyylilaji, joka sai alkunsa napolilaisessa oopperatraditiossa, ja ensimmäisenä termiä käytti näytelmäkirjailija Carlo Goldoni vuonna 1748.
Dramma giocosossa vakava ja koominen sekoittuvat ja se sijoittuukin vakavan opera serian ja koomisen opera buffan välimaastoon. Juoni on usein sentimentaalinen tai pateettinen lähestyen traagista. Hyvin tyypillistä dramma giocosoa on näytöksen loppuun dramaattiseksi huipentumaksi sijoitettu suuri buffokohtaus.
Goldonin ja muiden teksteissä esiintyi erilaisia roolityyppejä: aatelistoa, joita musiikillisesti kuvattiin opera serian tyylikeinoin ja maalaisia, vanhojapoikia, maatyöläisiä ja palveluskuntaa, joiden aluetta oli koominen, opera buffan sfääri. Lisäksi usein tavattiin välimuotona parti di mezzo carattere, esimerkiksi Donna Elvira Mozartin Don Giovannissa.
Fabio Suescún Mutis
pienoiskuva Fabio Suescún Mutis (s. 10. marraskuuta 1942) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Emilio de Brigard Ortiz 19. marraskuuta 1966. Hänet nimitettiin Bogotán vihkipiispaksi ja Iomniumin titulaaripiispaksi 3. toukokuuta 1986. Piispaksi vihkiminen seursai 13. kesäkuuta. Pääkonsekraattorina toimi Mario Revollo Bravo, jota avustivat Héctor Rueda Hernández ja Luis Gabriel Romero Franco.
Suescún Mutis sai 20. marraskuuta 1993 nimityksen Pereiran hiippakunnan piispaksi ja 19. tammikuuta 2001 Kolumbian sotilaspiispaksi.
Jääski
thumb|150px|right|Jääsken epävirallinen perinnevaakuna.
Jääski on entinen Suomen kunta Vuoksen yläjuoksun varrella Etelä-Karjalassa. Pääosa Jääskestä (kirkonkylä nykyisin ) ja Enson tehdasyhdyskunta (nykyisin ) jäivät 1944 Neuvostoliiton alueelle.
Historia
Jääsken kihlakunta mainitaan pogostan nimellä jo Pähkinäsaaren rauhansopimuksessa vuodelta 1323, jossa Ruotsille jäivät Jääski, Savo ja Äyräpää. Jääski oli toiseen maailmansotaan asti samannimisen kihlakunnan keskus Vuoksen ylä- ja keskijuoksulla.
Rajanvedossa vuonna 1940 Jääsken pinta-alasta luovutettiin Neuvostoliitolle 355,5 km² ja Suomen puolelle jäi 15 % (62,7 km²).
Koripallon naisten Euroopan-mestaruuskilpailut 1962
Joukkueet pelasivat ensin kahdessa lohkossa yksinkertaisen sarjan. Lohkovoittajat Neuvostoliitto ja Bulgaria pääsivät suoraan välieriin. Välierissä Tšekkoslovakia voitti Bulgarian 54-51 ja Neuvostoliitto Romanian 69-29. Loppuottelussa Neuvostoliitto voitti Tšekkoslovakian 63-46. Mestaruus Neuvostoliittolle oli kuudes ja toinen peräkkäinen. Pronssiottelussa Bulgaria voitti Romanian 48-36.
Jääski
Historia
Ennen sotaa Jääskeen kuuluneesta Ensosta oli suunniteltu Enson kauppalaa. Jääsken Suomelle jäänyt osa toimi vielä sodan jälkeen muutaman vuoden omana kuntanaan, mutta seudulle suunniteltiin edelleen kauppalan perustamista. Pääosin Jääsken kunnan varoilla perustettiinkin vuonna 1948 Imatran kauppala,, jonka muodostavat pääosa Jääsken Suomelle jääneestä alueesta sekä eräät Joutsenon ja Ruokolahden kunnista erotetut alueet. Toisaalta muutamia ennen Jääskeen kuuluneita kyliä liitettiin myös Joutsenoon ja Ruokolahteen. Paljon myöhemmin, vuonna 2009, on Joutseno liitetty Lappeenrantaan.
Koripallon naisten Euroopan-mestaruuskilpailut 1962
Turnauksen korikuningatar oli Neuvostoliiton Skaidrite Smildzinia-Budovska.
Jääski
Maantiede ja luonto
Vuoksi virtaa Jääsken pitäjän alueen halki luoteis-kaakko suunnassa. Jääsken luoteisrajalla Vuoksi virtaa noin 300 metrin levyisenä muodostaen Kyyrönkosken, Myllykosken ja Vallinkosken. Tästä alaspäin se virtaa 100-600 metriä leveänä noin neljä kilometriä, jonka jälkeen se muodosti Räikkölän- eli Enson kosken, joka on kapeimmillaan vain 45 metrin levyinen. Enson alapuolella Vuoksi muodostaa 2,5 kilometrin pituisen suvannon. Sen alapuolella joessa on lyhyt Ollikan- eli Haikola nkoski, jonka jälkeen virtaussuunta muuttuu, joki kiertää Rouhialanniemen, ja virtaa lounaaseen. Niemen alapuolella sijaitsi Rouhialankoski, joka oli Vuoksen yläjuoksun suurista koskista viimeinen. Kosken alajuoksulla Vuoksen virtaussuunta muuttuu jälleen kaakkoon, ja joki virtaa keskimäärin 150 metrin levyisenä kymenä Jääsken kirkonseudun ohi. Kirkonseudun eteläpuolella joki levenee 800 metrin levyiseksi suvannoksi ja edelleen noin 2 kilometrin levyiseksi Ehatoksenseläksi.
Jääsken alue on luonnonolosuhteiltaan varsin edullista aluetta maataloudelle ja villille kasvillisuudelle. Pitäjä oli pinnanmuodoiltaan vaihtelevaa. Korkeimmat kohdat olivat Teppanalan, Laitilan ja Hirslammen kylien alueilla. Korkeuserot olivat huomattavia erityisesti pitäjän keskiosassa, jossa Vuoksen ja Kuurmanjoen laaksojen ja muiden pienempien notkelmien väleihin jäi korkeita kallioalueita. Myös pitäjän itä- ja kaakkoisosat olivat suurimmaksi osaksi kumpuilevia, erityisesti Jääskijärven ja Mertjärven ympäristössä. Suoalueita pitäjässä oli varsin vähän, ja ne olivat suurimmaksi osaksi pienialaisia. Suurikokoisin suoalue oli Kalalamminsuo lähellä Antrean-vastaista rajaa.
Villikasvillisuus on hyvin lajirikasta Jääskessä, jossa jaloista lehtipuista lehmus viihtyy erityisesti Vuoksen ja Kuurmanjoen rantalehdikoissa. Vaahteroita kasvoi Kärättilän kylässä Kuurman pohjoispuolella olevilla kallioilla. Hehtaarin laajuinen luonnonvarainen pähkinäpensaslehto sijaitsi Rouhialankosken pohjoisrannalla, jossa laskettiin olevan sata suurta pähkinäpensasta. Alueella kasvaa villejä omenapuita ja muita kasviharvinaisuuksia ovat haarapalpakko, rantaorvokki, metsäkumina, sinilatva, vuorimunkki, purosätkin ja juurehtiva kaisla. Putkilokasveja on merkitty muistiin kaikkiaan 600 erilaista lajia.
Maatalous
Maatalous oli hyvin pitkälle kehittynyttä Vuoksen laskun seurauksena syntyneiden laajojen ja hedelmällisten rantamaiden ansiosta. Vuonna 1920 peltoa Jääskessä oli 6 005,04 ha, kasvitarhoja 17,74 ha, luonnonniittyjä 819,39 ha sekä metsää ja joutomaata 33 217,83 ha. Samana vuonna karjaa pidettiin seuraavasti: hevosia 1 337 kpl, nautakarjaa 5 757 kpl, lampaita 5 340 kpl, sikoja 1 413 kpl ja siipikarjaa 3 757 kpl. Lypsykarjan tuottama maito myytiin suurimmaksi osaksi jalostamattomana kuluttajille mm. Ensoon ja Viipuriin. Karjanhoidon ohella hevosjalostus oli kehittynyttä.
Kylät
Ahola, Ahtiala, Ahvola, Eevala, Einola, Haikola, Hallikkala, Hirsilampi, Hyppölä, Hämälälä, Ihalempiälä, Jakola, Jakovala, Järvenkylä, Kamajauhola, Kaplahala, Kasila, Kemppilä, Kiljolanmaa, Kirkonkylä, Kiurula, Kokkola, Kostiala, Kuurmanpohja, Kyyrölä, Kärenniemi, Kärkkäälä, Kärättilä, Laitila, Laukkala, Littula, Lokkarila, Lottola, Meltola, Myllölä, Niemi, Näträmälä, Oravala, Pajarila, Patjaala, Pelkola, Penttilä, Pieppola, Puujalka, Päähkälä, Ranssila, Riikola, Rikkola, Rossila, Rouhiala, Räikkölä, Seppälä, Soperonmaa, Suikkala, Sunila, Teppanala, Tollola, Velkula, Vetelälä, Virola, Virolansalo.
Lukuvuonna 1937–1938 kunta oli jaettu 18 koulupiiriin.
thumb|330px|Jääsken kirkonkylää Vuoksen varrella vuoden 1900 tienoilla.
Väestö ja kulttuuri
Jääskeläisillä on (ollut) oma murteensa ja paikalliskulttuurinsa.
Laajemmassa Jääsken kihlakunnassa sijainneen Jääsken kunnan asukasluku liki kaksinkertaistui vuosina 1920–1939. Asukkaita oli 10 512 (31.12.1920), 13 671 (31.12.1930 kaikkiaan kirkonkirjoissa tai siviilirekisterissä; joista läsnä olevia lähteestä riippuen 13 087 tai 13 055) ja 20 879 (31.12.1939 kirjoissa tai 20 814 henkikirjoitettu 1.1.1940).
Seuraavassa kuvaajassa on esitetty Jääsken väestönkehitys kymmenen vuoden välein vuosina 1880–1940.
Nykytilanne
Jääsken luovutettu osa on nykyisin osa Leningradin alueen Viipurin piiriä ja sen 20 272 asukkaan Enson kaupunkikuntaa. Enson kaupunkikunta sisältää Enson kaupungin (ven. Svetogorsk, 15 981 as. vuonna 2010), Jääsken kaupunkityyppisen taajaman (ven. Lesogorski, 3 273 as.) sekä Järvenkylän (ven. Losevo) ja Kavantsaaren (ven. Vozroždenije) kyläneuvostoiden alueet. Kaupunkikunnan maaseutukylissä ja maaseudulla asui vuonna 2010 kaikkiaan 1 018 henkeä.
Aiemmin erillinen Jääsken kaupunkikunta yhdistettiin vuoden 2008 paikallisen kansanäänestyksen jälkeen Ensoon vuoden 2010 alusta.
Nykyisen Suomen alueella Jääsken kihlakuntaan olivat vanhastaan kuuluneet Ruokolahti ja Rautjärvi. 1990-luvun tunnetuin jääskeläinen on valtioneuvos Riitta Uosukainen.
Jääsken taajaman kautta kulkee Imatran rajanylityspaikalta Antreaa (Kamennogorsk) ja edelleen Käkisalmea (Priozersk) kohti johtava maantie A124. Jääsken kautta kulkee myös rautatie ja taajaman asemalla (aikatauluissa Lesogorski) pysähtyy Viipurin ja Svetogorskin (Enso) välinen paikallisjuna.
Jääski-seura
Jääsken asukkaat sijoitettiin talvisodan jälkeen ensisijaisesti Satakuntaan, mutta jatkosodan jälkeen ensisijaisesti Kymenlaaksoon (Elimäki, Anjala, Iitti). Jääskeläisiä hajaantui ympäri Suomen.
Jo Satakunnassa 1940 oli perustettu Jääski-seura perinnetyöhön, mutta toiminta loppui kun jatkosodan aikana karjalaiset pääsivät palaamaan takaisin vallatuille alueille. Vuonna 1950 Imatralla perustettiin Jääski-Säätiö, joka alkoi järjestää Jääsken pitäjäjuhlia.
Amerikannakkeli
Amerikannakkeli (Sitta carolinensis) on pohjoisamerikkalainen varpuslintu. Lajin kuvaili ja nimesi John Latham 1790.
Jääski
Jääski-seura
Vuonna 1984 perustettiin Jääsken pitäjäyhdistys, joka kymmenen vuotta myöhemmin muutti nimekseen Jääski-seura. Se pitää yllä Jääsken ja Enson perinteitä järjestämällä vuosittain pitäjäjuhlia, julkaisemalla Jääskeläinen -lehteä, kokoamalla pitäjän perinneaineistoa ja valokuvia. Jääski-seuran noin 5 000 kuvaa sisältävä valokuva-arkisto on sijoitettu Imatran kaupunginmuseoon. Seuralla on paikalliskerhoja eri puolilla Suomea. Jääski-seuran puheenjohtajana ovat toimineet rehtori Toivo Lyyra 1984-1993, toimituspäällikkö Antti O. Arponen 1994-2001 ja toimitusjohtaja (entinen europarlamentaarikko) Kyösti Toivonen 2002-2009, nykyinen puheenjohtaja on Kirsi Juura Kouvolasta. Varapuheenjohtajana on toiminut aiemmin valtioneuvos Riitta Uosukainen, eduskunnan pitkäaikainen puhemies ja nykyajan tunnetuin syntyperäinen jääskeläinen. Seurassa oli parhaimmillaan 1990-luvulla noin 1500 jäsentä. Nykyisin jäseniä on noin 700 henkilöä.
Jääsken kansallipuku on peräisin 1880-luvulta ja sitä on tarkistettu vuonna 2015.
Amerikannakkeli
Koko ja ulkonäkö
Lajista tunnetaan 8 alalajia. Vanhin tavattu yksilö on ollut lähes 10 vuotta vanha.
Esiintyminen
Yhdysvallat, pääosa Meksikoa ja Kanadan eteläosat. Lajin kanta on elinvoimainen ja runsastumassa. Maailman populaation kooksi arvioidaan noin 10 miljoonaa yksilöä. Laji on paikkalintu. Talvisin se lyöttäytyy sekaparviksi paikallisten tiaisten kanssa.
Elinympäristö
Lehti- ja sekametsät.
Lisääntyminen
Reviirin laajuus on 10–20 hehtaaria. Pesii vain kerran vuodessa. Pesä on puunkolossa tai tikankolossa. Munia on 3–10, keskimäärin 7. Haudonta-aika on 12–14 päivää, vain naaras hautoo. Molemmat emot huolehtivat poikasista, jotka ovat lentokykyisiä keskimäärin 26 päivän ikäisinä mutta saattavat lähteä pesästä jo pariviikkoisina. Sukukypsä 1-vuotiaana.
Ravinto
Pähkinät ja siemenet sekä varsinkin kesällä pienet selkärangattomat. Käy mielellään lintulaudoilla hakemassa auringonkukansiemeniä. Varastoi ruokaa kaarnanrakoihin.
Vakoojien silta
Vakoojien silta on vuonna 2015 ensi-iltansa saanut Steven Spielbergin ohjaama ja tuottama historiallinen jännityselokuva.
Elokuva kertoo kylmän sodan vuoden 1960 U-2-välikohtauksesta Yhdysvaltojen ja Neuvostoliiton välillä. Sen nimi viittaa Itä-Saksan ja Länsi-Berliinin rajalla sijainneeseen Glienicken siltaan, jossa kylmän sodan aikana suoritettiin kiinni jääneiden vakoojien vaihtoja.
Elokuvan miespääosaa näyttelee Tom Hanks. Elokuva tunnettiin aiemmin työnimellä St. James Place.
Elokuva oli ehdolla kuudessa kategoriassa vuoden 2016 Oscar-gaalassa: paras elokuva, miessivuosa (Mark Rylance), alkuperäinen käsikirjoitus (Matt Charman ja Coenin veljekset), musiikki (Thomas Newman), äänitys ja lavastus. Rylance voitti Oscarin parhaasta miessivuosasta.
Dominique Kouas
Hänet tunnetaan suurista metalliveistoksistaan, joita on esillä muun muassa Ouidahissa, Beninissä. Hänen ateljeensa on Porto-Novossa. Eräs hänen huomattavia teoksiaan on kolmipäinen, kolmijalkainen ja kolmikätinen veistos Mami Wata. Eräs kuvaa useita kasvoja, joilla on Fonien (kaksi kummallakin poskella, ohimossa ja otsalla) ja jorubojen (kolme kummallakin poskella) arpeuttamismerkkejä, jotka osoittavat heidän kuulumistaan etniseen ryhmään.
1960-luvun lopulla Kouas toimii ranskalaisen ja salvadorilaisen valokuvaajan Pierre Vergerin tiedottajana ja avustajana. Kun Verger tuli Beniniin etsimään historiallisia kohteita Ouémé -joen laaksosta, Kouas innostui vanhoista esineistä. Tämän jälkeen taiteilija alkoi tehdä lukuisia perinteisiä puisia veistoksia.
Dominique Kouasin taiteessa keskeinen osa on Beninin vodoun-uskonnolla ja hänen teoksissaan on myös useita muita uskonnollisia symboleja ja hengellisiä yhteyksiä. Hän on osa ensimmäistä Beninin itsenäisyyden jälkeistä sukupolvea. Hän työskenteli maansa sosialistisella kaudella luopumatta hengellisistä viitauksistaan, vaikka vodoun oli virallisesti kielletty uskonto. Beninin marxilais-leniniläisen hallinnon päättymisen jälkeen hänen merkityksensä taiteilijana kasvoi.
Dominique Kouasin teokset olivat osa valtion järjestämiä festivaaleja 1990-luvun alussa, kuten Ouidah'92 festivaali. Kouasin tuotanto on tyyliltään ja materiaaleiltaan monipuolinen. Ouidahin ”Orjareitin” päässä, lähellä rantaa on monumentaalinen teos nimeltä Ovi jolta ei ole paluuta (1995). Sen rakenneosat suunnitteli kuvanveistäjä Fortuné Bandiera. Monumentin portaalin vieressä olevat Dominique Kouasin suuret metalliveistokset esittävät vangittujen orjien perheitä.
Ouidahin orjareitin varrella on myös Kouasin veistos Unohduksen puu, jossa pitkätukkainen merenneito on kääntynyt sisämaahan päin, ja kutsuu ihmisä kuuntelemaan lähtöhuutoaan tuntemattomaan maahan. Hän puhaltaa trumpettia. Vdeistoksen naishahmo muistuttaa Mami Wataa.
Kouasin suuria veistoksia on luonnehdittu rohkeiksi ja geometrisiksi ja ne tunnistaa siitä, että ne leikittelevät positiivisella ja negatiivisella tilalla.
Cuicuilco
thumb|Cuicuilcon kartta thumb|Cuicuilcon pyöreä pyramidi
Cuicuilco on muinaisten intiaanien rakentama asutuskeskus, joka sijaitsee Méxicon kaupungin lähellä Meksikon laaksossa. Se oli Teotihuacánin kilpailija kautensa lopussa. Paikka tunnetaan pyöreästä pyramidista, joka tuhoutui tulivuorenpurkauksessa.
Historia
Cuicuilco liittyy orastavaan sivilisaatiokehitykseen Keski-Amerikassa. Cuicuilco sijoittuu ajallisesti myöhäisesiklassiseen kauteen, jolloin kasteluviljelyyn perustuva maissinviljely räjäytti väkiluvun hurjaan nousuun Meksikon laakson tienoilla. Se mahdollisti voimakkaiden päällikkökuntien ja lopulta valtioiden synnyn, ja suurten rakennelmien rakentamisen.
Cuicuilcon lähellä oli törkeä Tolucan sisäänpääsy meksikon laaksoon, ja itse Cuicuilco oli Texcocon rannoilla. Viljelykyliä syntyi seudulle noin 1200 eaa. Noin 1000-800 eaa. tehtiin soikeita, kartiomaisia pyramideja.
Noin 800 eaa. keskiesiklassisella kaudella alueelle syntyi kasvavia asutuskeskuksia. Paikalla vallitsi noin 600-200 eaa. oma keramiikkaperinteensä.
Cuicuilcoon rakennettiin noin 400 eaa., ehkä jo 800-600 eaa. pyöreä pyramidi. Noin 150-100 eaa. Cuicuilcosta oli tullut mahtava keskus, jossa asui ehkä 20 000 ihmistä. Kaupungin koko oli melkein 4 km2.
Cuicuilco taantui noin 100 eaa. – 1 jaa. Kulttuuri palautui kuitenkin noin 1-150 jaa. ja tulenjumalaa palvottiin.
Pyramidi peittyi laavan alle läheisen Xitle-tulivuoren purkauksessa ehkä vuosien 100 ja 400 jaa. välillä. Eräiden ajoitusten mukaan Xitle olisi purkautunut välillä 245-315 eaa. Purkaus peitti laavan alle suuren osan kaupungista. Jähmettynyt laava peittää alueella nykyään 80 km2.
Jonkin verran seudulla on myös Tulan valtakauden esineistöä ajalta 950-1150 jaa.
Cuicuilcon talous perustui kauppaan ja maatalouteen.
Cuicuilcon pyöreä pyramidi
Pyramidi on muodoltaan katkaistu kartio. Sen keskusta on kiveä, pintakerros auringossa kuivattua tiiltä. Pyramidi on 23 m korkea ja 118 m halkaisijaltaan. Paikoin jopa kymmenen metriä paksu laava- ja tuhkakerros on haitannut sen tutkimista. Cuicuilcon pohjakaavaltaan pyöreässä pyramidissa on kolme viistoa kerrosta. Pyramidin huipulle päästään tyypillistä ramppi-porrasysteemiä pitkin. Varhaisimmat pyramidit olivat pyöreitä, sillä ne kehittyivät maakummuista. Cuicuilcossa oli monia porraspyramideja, joista useimmat ovaalimaisia.
Lähteet
19.30167°N, -99.18167°W
Parketti
pienoiskuva|Parkettilattiaa Parketti on yleinen puusta tehty lattiamateriaali. Yleisin parketti on lautaparketti, jota käytetään eniten sen asentamisen helppoudesta johtuen. Lautaparketti koostuu noin 3–4 mm paksusta pintaviilukerroksesta, jonka alla on runko. Runko on yleensä halvempaa puuta, kuten koivua tai poppelia. Pintakerros voi olla vaikkapa tammea, koivua tai jotakin muuta jalopuulajia. Lautaparketin pintakäsittely on joko lakkaus tai öljyvahaus, joka suojaa jalopuuta kosteudelta ja kulutukselta. Lautaparketin voi yleensä hioa yhden kerran, kun se on kulunut.
Mosaiikkiparketit poikkeavat lautaparketista siten, että ne ovat yleensä noin 8 mm paksuja ja ne liimataan suoraan alusbetoniin kiinni. Parketin asennuksen jälkeen lattia hiotaan ja suojataan lakkaamalla tai öljyvahauksella. Mosaiikkiparketti on mahdollista hioa ja lakata useaan kertaan. Mosaiikkiparketti voi kestää käytössä vuosikymmeniä.
Martin Elmiger
Martin Elmiger (s. 23. syyskuuta 1978 Cham) on sveitsiläinen maantiepyöräilijä, joka kilpaili ammattilaisena vuosina 2001–2017. Hän voitti Tour Down Under -kilpailun vuonna 2007.
Allan Simonsen
Allan Rodenkam Simonsen (s. 15. joulukuuta 1952 Kööpenhamina, Tanska) on tanskalainen entinen jalkapalloilija ja nykyinen jalkapallovalmentaja. Hänet valittiin Euroopan parhaaksi pelaajaksi vuonna 1977.
Pelaajaurallaan Simonsen edusti kotimaassaan Vejle BK:ta kahteen otteeseen sekä saksalaista Borussia Mönchengladbachia, espanjalaista FC Barcelonaa ja englantilaista Charltonia. Hän saavutti urallaan muun muassa kolme Tanskan ja kolme Saksan mestaruutta sekä kaksi UEFA Cupin voittoa ja yhden Cup-voittajien Cupin voiton. Tanskan maajoukkueessa Simonsen pelasi 56 ottelua ja teki niissä 20 maalia. Hän kuului Tanskan joukkueeseen vuoden 1986 MM-kisoissa.
Simonsen on valmentanut Vejle BK:ta sekä Färsaarten ja Luxemburgin maajoukkueita.
Keski-Suomi
Keski-Suomella voidaan tarkoittaa
Galolin kieli
Yhdessä lähimmän sukulaiskielensä, talurin, kanssa galoli lasketaan toisinaan yhdeksi ja samaksi kieleksi. Kieli lasketaan uhanalaiseksi. Puhujat ovat pääsääntöisesti vanhempaa väestöä, ja nuoremmat puhuvat useimmiten tetumia tai indonesiaa.
Galolia kirjoitetaan latinalaisin aakkosin.
Konsonantit
Lähde:
Vokaalit
Lähde:
Tyler
Tyler on englanninkielinen sukunimi ja miehen etunimi. Se on myös melko yleinen paikannimi.
Tunnettuja Tyler-nimisiä:
Polk
Polk on seuraavien henkilöiden sukunimi:
Rolf Thesleff
Rolf Thesleff (28. toukokuuta 1878 Kuopio – 16. elokuuta 1938 Kööpenhamina) oli suomalainen filosofian tohtori ja diplomaatti.
Henkilöhistoria
Thesleffin vanhemmat olivat ylijohtaja Alexander August Thesleff ja Emilia Mathilda Sanmark. Hän pääsi ylioppilaaksi 1897 Helsingin suomalaisesta normaalilyseosta ja opiskeli Helsingin yliopistossa, valmistuen filosofian kandidaatiksi 1902, maisteriksi 1904 ja lisensiaatiksi 1907, jolloin hän myös väitteli filosofian tohtoriksi. Thesleff oli luotonvälitystoimiston osakkaana ja omistajana Helsingissä 1907–1912, Helsingin yliopiston agraaripolitiikan ylimääräisenä opettajana 1912–1919 sekä Suomen senaatin kulkulaitostoimituskunnan esittelijäsihteerinä 1918–1919. Hän siirtyi sitten ulkoasiainhallinnon palvelukseen ja oli lähettiläänä Oslossa 1919–1925 ja 1930–1933, Roomassa 1925–1930 sekä viimeksi Kööpenhaminassa 1934–1938.
Thesleff oli aatelissäädyssä edustaja valtiopäivillä 1905–1906.
Thesleff oli naimisissa vuodesta 1903 filosofian maisteri, kirjailija Greta von Frenckellin kanssa. Taidemaalari Ellen Thesleff oli Rolf Thesleffin sisar.
Ykkösen kausi 2002
Ykkönen on Suomen toiseksi korkein jalkapallon sarjataso. Kaudella 2002 sarja pelattiin kahtena lohkona. Runkosarjan jälkeen lohkojen kaksi parasta joukkuetta pelasivat Veikkausliigan neljän viimeisen joukkueen kanssa kahdeksan joukkueen yksinkertaisen noususarjan. Sarjasta selvisi kuusi parasta joukkuetta Veikkausliigaan, koska joukkuemäärää nostettiin kahdestatoista neljääntoista kaudeksi 2003. Veikkausliigaan nousivat uusina joukkueina TPS, FC Jokerit ja FC KooTeePee. Samalla tämä oli viimeinen kausi toistaiseksi, jolloin Ykkönen pelattiin kahdessa lohkossa. Kaudella 2003 siirryttiin 14 joukkueen koko maan kattavaan sarjaan.
Runkosarjan lohkoissa oli poikkeuksellisesti vain yhdeksän joukkuetta, koska HIK, FC Jokrut ja TPV luopuivat sarjapaikasta. Pohjoislohkoon nostettiin TPV:n tilalle Kakkosesta GBK ja PP-70 siirrettiin etelälohkoon. Runkosarjan joukkueet kahta parasta lukuun ottamatta pelasivat omissa lohkoissaan yksinkertaisen putoamissarjan, jossa runkosarjan tulokset otettiin mukaan. Lohkojen viimeiset putosivat suoraan Kakkoseen ja sijoille 5–6 sijoittuneet pelasivat karsintaottelut Kakkosen joukkueiden kanssa.
Karsintaottelut Ykköseen
HIFK, FC Viikingit ja Kraft säilyttivät paikkansa Ykkösessä. FC Korsholm putosi Kakkoseen.
HIFK säilytti paikkansa Ykkösessä vierasmaalisäännöllä.
FC Viikingit säilytti paikkansa Ykkösessä yhteismaalein 6–2.
OLS nousi Ykköseen yhteismaalein 7–2.
Yleisömäärät
Etelälohko
Takanohana Kōji
thumb|200px|Takanohana vuonna 2011. Takanohana (II) Kōji (贵 乃 花 光 司, s. 12. elokuuta 1972, Tokio), alun perin Hanada Koji, on entinen sumopainija. Hän on järjestyksessä 65. sumopainin suurmestari eli yokozuna. Takanohana sai yokozunan arvon joulukuussa 1994. Hän voitti 22 mestaruutta 1988–2003 kestäneellä urallaan. Takanohanan ja hänen veljensä Wakanohanan kilpailu havaijilaissyntyistä suurmestari Akebonoa vastaan kasvatti sumon suosiota 1990-luvulla.
Painiuransa jälkeen Takanohana on toiminut nimeään kantavan sumotallin päävalmentajana.
Triplane Turmoil
thumb|Saksalaista vankileiriä pommitetaan. Triplane Turmoil on suomalaisen Dodekaedron Softwaren kehittämä arcade-lentelypeli, jonka se julkaisi vuonna 1996 sharewarena PC:lle. Nykyään peliä jaellaan ilmaiseksi.
Pelissä lennetään ensimmäisen maailmansodan aikaisilla kolmitasoilla, tuhotaan vihollisen lentokoneita konekiväärillä ja maakohteita pommeilla. Peliä voi pelata yhdestä neljään pelaajaa samanaikaisesti. Maaksi voi valita Saksan, Ison-Britannian, Suomen tai Japanin. Lentokoneen ominaisuudet vaihtelevat valitun maan mukaan. Pelin esikuvana on vanha PC-peli Sopwith.
Pelille julkaistiin jatko-osa Triplane Turmoil 2 23. syyskuuta 2006.
Vastaanotto
Mikrobitin MBnet-palstalla Jukka O. Kauppinen valitsi Triplanen kuukauden kotimaiseksi peliksi ja luonnehti sitä ”mahdottoman mainioksi”.
Suomipelit.comin Timo Lajunen antoi pelille yhdeksän pistettä kymmenestä. Hän kehui moninpeliä, sisällön määrää, kokonaisuutta ja musiikkia mutta moitti ääniä ja ”kaikenlaisia pikkujuttuja”.
Jake
Jake on miehen etunimi. Englantilaisella kielialueella se on muunnelma nimistä Jack ja Jacob. Suomessa Jake tunnetaan Jaakon, Jakobin, Jarin, Jarkon, Jarmon ja Jarnon lempinimenä, mutta 1960-luvulta alkaen se on yleistynyt myös itsenäisenä, virallisena etunimenä.
Digi- ja väestötietoviraston mukaan Suomessa on elokuuhun 2022 mennessä tilastoitu noin 400 Jake-nimistä miestä.
Metelin seisake
Metelin seisake oli Suomen rataverkolla rataosalla Oulu–Kontiomäki Paltamon kunnan Metelin kylässä sijainnut rautatien seisake. Vain muutaman kilometrin Paltamon rautatieaseman itäpuolella sijainnut seisake oli toiminnassa vuosina 1926–1986, ja se lopetettiin lättähattuliikenteen päättyessä. Se on toiminut myös nimellä Kiehimä, kun Oulun ja Kontiomäen välistä rataa rakennettiin. Nimeksi tuli Meteli, kun rata valmistui ja joen toisella puolella sijainnut Kiehimä sai nimekseen Paltamo. Aluperäinen asemarakennus on sittemmin purettu, mutta kaksi asuinrakennusta ovat yhä pystyssä.
Metelin seisake muistetaan valtatien 22 risteyksessä sijainneesta tienviitasta Meteli, seis. Nykyisin sen paikalla on viitta Metelinniemeen. Seisakkeen tienviitan mukaan on nimetty hauskoja suomalaisia paikannimiä käsittelevä Tapio Heikkilän valokuvateos Meteli seis sekä paltamolainen taideyhdistys Meteli Seis. ry.
Etymologisesti metelin on katsottu tarkoittavan paitsi kovaa ääntä myös jatuli-jättiläisiä. Venäjän sana метель tarkoittaa lumipyryä.
Off-White
Off-White on yhdysvaltalaisen vaatesuunnittelija Virgil Ablohin luoma vaatemerkki. Se perustettiin Italiassa vuonna 2012 nimellä "Pyrex Vision". Sillä on 49 vaatekauppaa ympäri maailmaa eri brändien alaisuudessa.
Off-White on suunnitellut tuotteita myös Niken, Levin, Jimmy Choon, Ikean ja Évianin kanssa.
Elokuussa 2019 verkkokauppa Farfetch osti Off-Whiten omistavan New Guards Groupin 675 miljoonalla dollarilla.
Géza Tóth
Géza Tóth (25. tammikuuta 1932 Sorokpolány – 4. lokakuuta 2011 Szombathely) oli unkarilainen painonnostaja, olympiamitalisti, maailman- ja euroopanmestari.
Tóth osallistui kolmiin kesäolympialaisiin. Roomassa 1960 hän sijoittui sarjassaan neljänneksi ja Tokiossa 1964 hän saavutti hopeaa sarjassa 82,5 kg. Méxicossa 1968 hän keskeytti. Tóth voitti painonnostajanurallaan myös useita MM- ja EM-mitaleita. Hän nosti kolme maailmanennätystä ja 157 Unkarin ennätystä.
Tóth kuoli 4. lokakuuta 2011 79 vuoden ikäisenä.
A. Aallon Rytmiorkesteri
A.Aalto (ennen A. Aallon rytmiorkesteri) on vuonna 1989 perustettu ylöjärveläinen iskelmämusiikkiyhtye. Sen viisi ensimmäistä albumia on myynyt kultalevyyn oikeuttavan määrän.
Yhtyeen kappaleista suurin osa Jouko Maijalan säveltämiä ja sanoituksista päävastuu on ollut Kari Saviolla. Lisäksi kappaleita on ollut kirjoittamassa mm. Kari Heiskari, Vesa Järvensivu, Tuomas Kesälä ja Markus Karppinen.
Denebola
Denebola eli Beta Leonis (β Leonis, lyh. Bet Leo) on Leijonan tähtikuvion toiseksi kirkkain tähti. Se on Delta Scuti -tyyppinen muuttuja.
Corliss Williamson
Corliss Mondari Williamson (s. 4. joulukuuta 1973 Russellville, Arkansas) on yhdysvaltalainen koripallovalmentaja ja kilpauransa päättänyt koripalloilija, pelipaikaltaan iso laitahyökkääjä tai pieni laitahyökkääjä. Vuosina 1995–2007 NBA:ssa, pisimpään Sacramento Kingsissä, pelannut Williamson valittiin vuonna 2002 sarjan parhaaksi kuudenneksi pelaajaksi. Vuonna 2004 hän voitti Detroit Pistonsissa NBA:n mestaruuden. Hän pelasi menestyksekkäästi myös yliopistokoripalloa Arkansas’n joukkueessa.
Pelaajaura
Williamson pelasi vuosina 1992–1995 yliopistokoripalloa Arkansas’n joukkueessa. Vuonna 1994 Arkansas voitti NCAA:n mestaruuden, ja Williamson valittiin lopputurnauksen parhaaksi pelaajaksi. Vuosina 1994 ja 1995 hänet valittiin konferenssinsa parhaaksi pelaajaksi.
Sacramento Kings varasi Williamsonin NBA:han 13. vuorolla kesän 1995 varaustilaisuudessa. Hän aloitti ja päätti NBA-uransa Kingsissä ja pelasi 12 NBA-kautensa aikana myös Toronto Raptorsissa, Detroit Pistonsissa ja Philadelphia 76ersissä. Pistons-aikanaan Williamson voitti NBA:n mestaruuden vuonna 2004, ja vuonna 2002 hänet valittiin NBA:n parhaaksi kuudenneksi pelaajaksi.
Pierce
Pierce on muun muassa seuraavien henkilöiden sukunimi:
Vasíleios Tsolakídis
Vasíleios Tsolakídis (, s. 9. syyskuuta 1979 Thessaloniki) on kreikkalainen telinevoimistelija ja Euroopan mestari. Hän on erikoistunut nojapuille.
Tsolakídis on voittanut nojapuilla yhden MM-hopean ja kolme EM-mitalia, joista yhden kultaisen.
Täältä pohjoiseen: Sentencedin tarina
Täältä pohjoiseen: Sentencedin tarina on musiikkitoimittaja Matti Riekin kirja vuosina 1989–2005 toimineesta muhoslaisesta Sentenced-yhtyeestä. Se ilmestyi joulukuussa 2014, ja sen kustansi Like.
Kirjan luvut on nimetty yhtyeen kappaleiden mukaan. Kirjan nimi puolestaan viittaa yhtyeen North from Here -albumiin (1993).
Noin vuosi ennen Riekin kirjaa ilmestyi kitaristi Lopakan fiktiivinen, pohjoissuomalaisen rockyhtyeen Euroopan-kiertueesta kertova romaani Marras.
(You’re the) Devil in Disguise
(You’re the) Devil in Disguise on Elvis Presleyn vuoden 1963 single, jonka Bill Giant, Bernie Baum ja Florence Kaye tekivät. Kappale julkaistiin Elvis Presley Musicilla kesäkuussa 1963. Single sijoittui Yhdysvaltain Billboardin singlelistan 3. sijalle 10. elokuuta 1963. RIAA myönsi kappaleelle kultasertifikaatin 500 000 myydyn kappaleen ylittämisestä. Suomessa kappale sijoittui Suomen virallisen listan sijalle 1.
Too Old to Die Young
Too Old to Die Young tarkoittaa seuraavia asioita:
Boom Clap
Boom Clap on brittiläisen laulaja-lauluntekijä Charli XCX:n ensimmäinen single elokuvan Tähtiin kirjoitettu virhe soundtrack-albumilta sekä XCX:n toiselta, Sucker-studioalbumilta.
Kappale sijoittui Britannian singlelistan kuudennelle sekä Yhdysvaltain Billboard Hot 100 -listan kahdeksannelle sijalle ja saavutti Mainstream Top 40-listan kärjen. Kappale pääsi kymmenen parhaan joukkoon myös Australiassa, Kanadassa, Uudessa-Seelannissa, Irlannissa ja Italiassa. Kappale on saatavilla ladattavana sisältönä pelissä Just Dance 2015.
Porin Lyseo
Porin lyseon koulu on Porissa toimiva yläkoulu, joka on perustettu vuonna 1879. Aikaisemmin koulussa toimi myös lukio, mutta se lakkautettiin vuonna 2021. Koulu sijaitsee Porin keskustassa Annankadun varrella. Samassa koulukorttelissa toimii myös Myötätuulen koulu.
Koulussa on yrittäjyyspainotus ja luokkamuotoista yrittäjyyskasvatusta.
Historia
Porin Lyseon ensimmäinen edeltäjä oli vuosina 1640–1842 toiminut Pietari Brahen perustama Porin triviaalikoulu, jota seurasivat vuoteen 1874 toiminut Porin alkeiskoulu ja sen seuraajaksi perustettu Porin reaalikoulu. Nykyinen koulu aloitti toimintansa vuonna 1879 nimellä Porin suomenkielinen yksityislyseo. Vuosina 1890–1914 koulu tunnettiin nimellä Porin klassillinen lyseo, jonka jälkeen otettiin käyttöön nimitys Porin lyseo. Peruskoulu-uudistuksen jälkeen se toimi vuosina 1975–1977 nimellä Teljän yläaste ja lukio, kunnes otettiin käyttöön nykyinen nimi Porin lyseon koulu.
Koulukorttelin vanhin osa on rakennettu arkkitehti Georg Theodor von Chiewitzin suunnitelmien mukaan vuonna 1857 ja rakennusta on laajennettu 1895. Taideainesiipi ja liikuntasali ovat vuodelta 1995 ja ruokala 1998.
Lukio lakkautettiin vuonna 2021 ja se liitettiin uuteen Porin lukioon. Vuodesta 2022 alkaen tiloissa toimii pelkästään yläaste, johon on liitetty Porin suomalaisen yhteislyseon yläaste.
Porin lyseon tunnetuimpia entisiä oppilaita ovat presidentti Risto Ryti sekä säveltäjä Selim Palmgren.
Vuoden lyseolaiset
Porin Lyseon Seniorit ry on vuodesta 1989 lähtien valinnut Vuoden lyseolaisen. Porin Päivänä julkistettava kunnianosoitus myönnetään ansioituneelle koulun entiselle oppilaalle.
Azubuike Oliseh
Azubuike Oliseh (18. marraskuuta 1978) on entinen nigerialainen jalkapalloilija. Hän oli pelipaikaltaan puolustaja. Oliseh pelasi urallaan mm. Suomessa FC Jokereissa.
Myös Azubuiken veljet Sunday, Egutu ja Churchill ovat vaikuttaneet jalkapallossa pelaajina tai valmentajina.
Uinnin lyhyen radan maailmanmestaruuskilpailut 2012
Uinnin lyhyen radan maailmanmestaruuskilpailut 2012 järjestettiin Istanbulissa Turkissa. Kilpailut käytiin 12.–16. joulukuuta 2012 Sinan Erdem Domella. Kilpailuja hakivat Mar del Plata (Argentiina), Sydney (Australia), Wien (Itävalta), Rio de Janeiro (Brasilia), Hongkong (Kiina), Durban (Etelä-Afrikka) ja Istanbul (Turkki). FINA teki päätöksensä kisaisännästä huhtikuussa 2008.
Miehet
(*) 400 metrin vapaauinnissa pronssia ja 1 500 metrin vapaauinnissa kultaa voittanut Mads Glæsner hylättiin levmetamfetamiinia sisältäneen dopingnäytteen vuoksi ja hänen mitalinsa jaettiin uudelleen. 31. tammikuuta 2014 päätettiin, että ainoastaan hänen 400 metrin vapaauintinsa hylätään. (ae) uivat alkuerissä
Veikko Tena
Mauri Veikko Tena, vuoteen 1933 Tenlén (24. marraskuuta 1896 Pielavesi – 6. syyskuuta 1964 Leppävirta ) oli suomalainen lääninrovasti, rehtori ja tietokirjailija.
Henkilöhistoria
Tenan vanhemmat olivat kirkkoherra Otto Alfred Tenlén ja Aleksandra Viktoria Sundgren ja puoliso vuodesta 1923 Laila Josefina Kiviharju (Kallén). Tena tuli ylioppilaaksi 1916 ja suoritti teologian erotutkinnon 1920. Hän toimi ensin ylimääräisenä pappina Ylitorniolla ja Kemin maaseurakunnassa, sitten Petsamon luterilaisen seurakunnan pappina 1923–1926, Muuruvedellä vt. kirkkoherrana 1926–1927 ja Säyneisen seurakunnassa kirkkoherrana 1927–1931. Tena oli Rantsilan kirkkoherra 1931–1938, Oulun tuomiokirkkoseurakunnan kappalainen 1938–1941, Sotkamon kirkkoherra 1941–1949 ja Leppäviran vuodesta 1949. Leppävirran rovastikunnan lääninrovasti Tena oli vuodesta 1950. Hän toimi myös opettajana ja oli Sotkamon yhteiskoulun johtaja 1947–1949. Petsamon alueen vt. kansakoulutarkastajana Tena työskenteli 1923–1926 ja oli Petsamon kunnanvaltuuston jäsen 1924–1926. Kirkolliskokouksen jäsen hän oli vuonna 1953. Rovastin arvonimi myönnettiin Tenalle vuonna 1946.
Buchanan
Buchanan voi olla henkilö- tai paikannimi.